钦定古今图书集成/明伦汇编/氏族典/第247卷 > 张康
## 钦定古今图书集成/明伦汇编/氏族典/第247卷 > 张康

按《元史张康传》：“康字汝安，号明远，潭州湘潭人。祖安
厚，父世英。康早孤，力学，旁通术数，宋吕文德、江万里、
留梦炎皆推重之，辟置幕下。宋亡，隐衡山。至元十四
年，世祖遣中丞崔彧祀南岳，就访隐逸。彧兄斌言康
隐衡山，学通天文地理。彧还，具以闻，遣使召康至京
师。十五年，授著作佐郎，仍以内嫔松夫人妻之。凡召”
对，礼遇殊厚，呼以“明远”而不名。久之，乞归田里，优诏
不许。迁奉直大夫、秘书监丞，年六十五卒。子天祐。